Diari Oficial de la Generalitat Valenciana


Sumari del DOGV 3735, del 20-04-2000 (2000/2780)

ORDRE de 27 de març de 2000, de la Conselleria de Cultura, Educació i Ciència, per la qual es convoca concurs públic per a la concessió de beques per a l'estudi de la cultura valenciana en els fons de la Biblioteca Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3735

Data del DOGV
:   20-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2780


Data del document
:   27-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Biblioteca Valenciana Nicolau Primitiu
    * professió de la informació
    * ajuda pública
    * assignació per estudis
    * història
    * cultura regional
    * suport econòmic

ORDRE de 27 de març de 2000, de la Conselleria de Cultura, Educació i Ciència, per la qual es convoca concurs públic per a la concessió de beques per a l'estudi de la cultura valenciana en els fons de la Biblioteca Valenciana. [2000/A2780]
  
La Biblioteca Valenciana és el principal referent bibliotecari de la Comunitat Valenciana i conserva un patrimoni bibliogràfic importantíssim per al coneixement de la cultura valenciana, la major part del qual és desconegut dels investigadors i del públic en general. Per això, des de la Conselleria de Cultura, Educació i Ciència es vol promoure la investigació, l'estudi i l'edició de fonts documentals conservades en l'esmentada biblioteca, amb la finalitat de donar a conéixer els seus fons bibliogràfics.
  
Fent ús de les facultats que em conferix l'article 35 de la Llei 5/1983, de 30 de desembre, de Govern Valencià, de la Generalitat Valenciana,
  
ORDENE
  
Primer
  
Convocar concurs públic per a la concessió de cinc beques per a l'estudi de la cultura valenciana en els fons de la Biblioteca Valenciana, les quals es repartixen de la següent manera:
  
- Una beca d'investigació sobre la figura de Nicolau Primitiu
  
- Una beca d'investigació sobre la figura literària de Max Aub
  
- Una beca d'investigació sobre València en el segle XVI
  
- Una beca d'investigació sobre cartografia valenciana
  
- Una beca d'investigació sobre institucions valencianes.
  
Així mateix s'aproven les bases per les quals es regix la convocatòria, incloses com a annex a l'ordre, i els models de sol·licitud per a dites beques d'investigació.
  
Segon
  
L'abonament de les beques es realitzarà a càrrec de l'aplicació pressupostària 73.44.121.64.097.6, dins la línia 417/000/00, anomenada «Beques per a l'estudi de la cultura valenciana en els fons de la Biblioteca Valenciana», per un import global màxim de 81.054.203 de pessetes (60.101,210 euros) per a l'any 2000.
  
DISPOSICIONS FINALS
  
Primera
  
Es delega en el director general del Llibre i Coordinació Bibliotecària la facultat de resoldre la concessió de les beques i se l'autoritza perquè, en l'àmbit de les seues competències, adopte les mesures necessàries per al desplegament i execució de l'ordre.
  
Segona
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
De conformitat amb allò que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen tot seguit: a) el recurs de reposició s'haurà d'interposar davant del conseller de Cultura, Educació i Ciència en el termini d'un mes a comptar des de l'endemà de la seua publicació; b) el recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 27 de març de 2000
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX I
  
Bases
  
Primera
  
L'objecte de la convocatòria és la concessió de cinc beques per a l'estudi de la cultura valenciana en els fons de la Biblioteca Valenciana.
  
Segona
  
Les beques tenen una dotació de 2.000.000 de pessetes i els treballs d'investigació s'hauran de presentar abans del 15 de novembre de 2000.
  
Cada aspirant únicament podrà triar una beca. En l'adjudicació de la beca i en la configuració de la llista d'espera corresponent es tindran únicament en compte els aspirants que hagen optat per ella.
  
Tercera
  
Les beques objecte de la convocatòria s'adjudicaran mitjançant concurs entre els diversos aspirants que reunisquen els següents requisits i els acrediten documentalment:
  
a) Ser espanyol i tindre veïnatge administratiu en qualsevol municipi de la Comunitat Valenciana.
  
b) Ser llicenciats en les àrees d'Humanitats o Ciències Socials, llicenciats en Documentació o diplomats en Biblioteconomia i Documentació.
  
Quarta
  
Les sol·licituds, el model de les quals figura en l'annex II, hauran de dirigir-se a la Conselleria de Cultura, Educació i Ciència, Direcció General del Llibre i Coordinació Bibliotecària, i es podran presentar al Registre General de la Conselleria de Cultura, Educació i Ciència; a les Direccions Territorials de Cultura i Educació d'Alacant, Castelló o València; o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
1. El termini de presentació de les sol·licituds serà de 15 dies hàbils, comptadors a partir de l'endemà de la publicació d'esta convocatòria en el Diari Oficial de la Generalitat Valenciana. Els terminis que acaben en dissabte s'entendran prorrogats fins al primer dia hàbil següent.
  
2. Les sol·licituds s'hauran d'acompanyar de la documentació següent:
  
a) Certificació acadèmica personal que acredite haver assolit la titulació corresponent, on consten les qualificacions obtingudes i el nombre de convocatòries per assignatura.
  
b) Curriculum vitae.
  
c) Certificat d'empadronament.
  
d) Tota la documentació que considere pertinent adjuntar com a mèrit personal. En cas de treballs realitzats o publicats caldrà adjuntar-ne una còpia.
  
e) Fotocòpia del document nacional d'identitat.
  
f) Número de compte i entitat bancària o d'estalvi on cal fer el pagament en cas de ser concedida la beca.
  
3. Tota la documentació s'haurà de presentar en documents originals o fotocòpies degudament compulsades. Els documents que no complisquen eixos requisits no seran tinguts en compte a l'hora de baremar l'expedient personal del sol·licitant.
  
4. Si la sol·licitud no reunix els requisits previstos en la present base, es requerirà l'interessat perquè, en el termini de 10 dies, complete la documentació exigida. En cas contrari, es resoldrà que l'interessat ha desistit de la seua petició.
  
Quinta
  
Per a la valoració dels mèrits dels sol·licitants es constituïx una comissió qualificadora, integrada per:
  
President: el director general del Llibre i Coordinació Bibliotecària.
  
Vocals:
  
- Primitivo Gómez-Senent
  
- Ignacio Soldevila Durante
  
- Vicenç Mª Rosselló Verger
  
- Pere Mª Orts i Bosch
  
- Vicent Garcia Edo
  
Secretari: el cap de la Secció d'Arxius, que tindrà veu i vot.
  
a) La Comissió Qualificadora elaborarà la seua proposta en el termini de dos mesos, comptats a partir del dia següent que acabe el termini de presentació d'instàncies, i tindrà facultat per a realitzar per mitjà dels seus membres totes les comprovacions que estime necessàries per a la qualificació dels mèrits adduïts, i també la realització d'una entrevista si ho considera oportú.
  
b) Finalitzada la valoració dels expedients de cadascun dels aspirants, la Comissió Qualificadora elevarà la corresponent proposta al director general del Llibre i Coordinació Bibliotecària, el qual resoldrà per delegació del conseller l'adjudicació de les beques. La resolució es publicarà en el Diari Oficial de la Generalitat Valenciana.
  
Així mateix, la Comissió Qualificadora podrà formular proposta en el sentit que siguen declarades desertes les beques d'investigació si, al seu parer, no hi ha concursants amb mèrits suficients per a adjudicar-les.
  
c) Si en el termini de tres mesos, comptats des del dia en què acabe el termini de presentació d'instàncies, els interessats no han rebut notificació de la resolució per part de l'òrgan competent, s'entendrà que les sol·licituds presentades pels interessats resten desestimades.
  
Sexta
  
Les condicions de mèrit avaluables per la Comissió Qualificadora, que s'hauran de presentar justificades degudament, i les puntuacions que s'atorgaran són les següents:
  
a) Expedient acadèmic personal, de 0 a 4 punts.
  
b) Realització de cursets especialitzats relacionats amb el tema objecte d'investigació, segons el tipus de beca, de 0 a 4 punts.
  
c) Treballs d'investigació realitzats sobre la matèria objecte de la convocatòria, de 0 a 8 punts.
  
d) Altres mèrits relacionats amb la matèria objecte de la convocatòria que es puguen al·legar, de 0 a 4 punts.
  
e) Altres titulacions:
  
- Títol de doctor, 2 punts.
  
- Títol de llicenciat o equivalent, 1 punt.
  
- Diploma universitari o equivalent, 0,5 punts.
  
Les sol·licituds que no aconseguisquen un mínim de 10 punts en l'avaluació general, seran desestimades tant pel que fa a la concessió de les beques com per a l'elaboració de les llistes d'espera.
  
Sèptima
  
Són obligacions del beneficiari:
  
a) Realitzar els treballs d'investigació per als quals s'ha concedit la beca.
  
b) Acreditar davant la Conselleria de Cultura, Educació i Ciència la realització de l'activitat o l'adopció del comportament, i el compliment dels requisits i les condicions que determinen la concessió o el gaudi de l'ajuda. L'acreditació es farà mitjançant la presentació del treball d'investigació per part del becari en la Direcció General del Llibre i Coordinació Bibliotecària.
  
c) La submissió a les actuacions de control financer que corresponen a la Intervenció General en relació amb les beques concedides.
  
d) Comunicar a la Conselleria de Cultura, Educació i Ciència l'obtenció de beques per a la mateixa finalitat, procedents de qualssevol administracions o ens públics.
  
e) Acreditar o presentar les certificacions que demostren que es troba al corrent de les obligacions tributàries, amb l'Estat i la Comunitat Valenciana, i de la Seguretat Social, en els termes establits en l'Ordre de la Conselleria d'Economia i Hisenda de 30 de maig de 1996 (DOGV de 21 de juny de 1996). L'acreditació es farà mitjançant la presentació de les certificacions escaients expedides per les corresponents agències tributàries, les tresoreries territorials de la Seguretat Social i els serveis territorials d'Hisenda de la Conselleria d'Hisenda, els quals es presentaran en el termini de 10 dies a partir de la concessió de la beca.
  
Octava
  
Les beques es pagaran íntegrament en presentar el treball d'investigació. El treball serà revisat per la Comissió Qualificadora, la qual haurà de donar prèviament la seua conformitat al treball realitzat.
  
Si el becari renuncia a la beca abans de l'acabament, perdrà tots els drets relatius a la beca.
  
Novena
  
Els becaris cedixen gratuïtament a la Conselleria de Cultura, Educació i Ciència els treballs realitzats, els quals restaran en propietat de la Conselleria de Cultura, Educació i Ciència, i no podran ser utilitzats pels autors sense la corresponent autorització.
  
Deu
  
Tota alteració de les condicions tingudes en compte per a la concessió de la beca, i en tot cas l'obtenció concurrent de beques atorgades per altres administracions o ens públics o privats, podrà donar lloc a la modificació de la resolució de concessió.
  
L'import de les beques en cap cas podrà ser de tal quantia que, aïlladament o en concurrència amb beques d'altres administracions públiques o d'altres ens públics o privats, supere el cost de l'activitat que ha de realitzar el beneficiari.
  
Onze
  
Quedarà sense efecte la concessió de la beca, després de l'audiència a la persona interessada, quan no es realitze l'activitat que va motivar la concessió, quan es deixen de complir els requisits exigits o quan s'incomplisquen, sense causa que ho justifique, les condicions establides en la present convocatòria.
  
Dotze
  
Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de la beca, els agents encarregats de la seua realització podran acordar la retenció de les factures, dels documents equivalents o substitutius i de qualsevol altre document relatiu a les operacions en què estos indicis es manifesten.
  
Tretze
  
La concessió i gaudiment de la beca no implicarà cap vinculació laboral o administrativa amb la Conselleria de Cultura, Educació i Ciència, ni amb cap de les biblioteques dependents de la Generalitat Valenciana, ni suposa cap compromís d'incorporació posterior a les plantilles dels esmentats centres.
  
ANNEX II
  
Sol·licitud de beca d'investigació per a l'estudi de la cultura valenciana en els fons de la Biblioteca Valenciana
  
A) Dades personals
  
Nom i cognoms
  
Domicili
  
Localitat Codi postal
  
Telèfon DNI i NIF
  
B) Beca que sol·licita
  
-
  
C) Documentació personal
  
- Certificat d'empadronament
  
- Certificat de la titulació acadèmica personal
  
D) Documentació acadèmica personal
  
- Certificació acadèmica personal
  
- Curriculum vitae
  
- Cursos especialitzats, treballs d'investigació, etc.
  
- Altres mèrits
  
- Altres titulacions
  
E) Entitat bancària o d'estalvi i número de compte
  
La persona sol·licitant es compromet a acceptar les bases de la present convocatòria, així com a realitzar el treball d'investigació objecte de les beques, en cas de ser adjudicatària, i declara que totes les dades acadèmiques i professionals que adduïx són certes.
  
..., ... d ... de 2000
  
(signatura)